**Lazdijų RAJONO SAVIVALDYBĖS VISUOMENĖS SVEIKATOS BIURO VEIKLOS ATASKAITA UŽ 2020 METUS**

1. **Bendra informacija**

Lazdijų rajono savivaldybės visuomenės sveikatos biuras (toliau – VSB) – savivaldybės biudžetinė įstaiga, įsteigta Lazdijų rajono savivaldybės tarybos 2008 m. sausio 17 d. sprendimu Nr. 5TS-289 ,,Dėl Lazdijų rajono savivaldybės visuomenės sveikatos biuro įsteigimo”. VSB naudojasi 209,16 m2 ploto patalpomis, gautomis 2020 m. balandžio 27 d. turto panaudos sutarties pagrindu su VšĮ Lazdijų socialinių paslaugų centru. Juridinis VSB adresas – Vilniaus g. 1, LT- 67106 Lazdijai, adresas korespondencijai – Kauno g. 8, LT-67128.

Pagrindinis VSB veiklos tikslas – rūpintis savivaldybės gyventojų sveikata, vykdyti savivaldybės teritorijoje visuomenės sveikatos priežiūrą, taikant koordinacines, informacines ir kitas profilaktikos priemones informuoti ir mokyti gyventojus apie rizikos veiksnius ir pagal galimybes mažinti rizikos veiksnių paplitimą, sergamumą, propaguoti sveikos gyvensenos įgūdžius bendruomenės narių tarpe, teikiant kokybiškas visuomenės sveikatos priežiūros paslaugas. VSB pagrindinės veiklos: visuomenės sveikatos stebėsena, visuomenės sveikatos stiprinimas bendruomenėse, vaikų ir jaunimo visuomenės sveikatos priežiūra, alkoholio, tabako ir psichoaktyvių medžiagų vartojimo profilaktika, lėtinių ligų, nelaimingų atsitikimų ir traumų profilaktika, užkrečiamųjų ligų profilaktika, psichikos sveikatos stiprinimas ir susirgimų profilaktika.

Lazdijų rajono savivaldybėje visuomenės sveikatos priežiūros funkcijos įgyvendinamos vadovaujantis Bendraisiais savivaldybių visuomenės sveikatos stebėsenos nuostatais, Lietuvos Respublikos įstatymais ir kitais teisės aktais reglamentuojančiais visuomenės sveikatos priežiūrą, Lazdijų rajono savivaldybės 2011–2020 metų strateginiu plėtros planu, Lazdijų rajono savivaldybės visuomenės sveikatos biuro  2020 m. darbo planu ir kitais vietiniais teisės aktais.

2020 m. vyko vadovų kaita, nuo 2019 m. birželio 26 d. iki 2020 m. balandžio 05 d. laikinai direktorės pareigas vykdė visuomenės sveikatos stiprinimo specialistė Aušra Dainauskienė. Nuo 2020 m. balandžio 6 d. VSB laikinai direktorės pareigas vykdė, o nuo 2020 m. rugpjūčio 18 d. VSB direktorės pareigas vykdo Simona Jasinskienė, Vilniaus Universitete įgijusi visuomenės sveikatos bakalauro bei magistro išsilavinimą.

# ŽMOGIŠKŲJŲ IŠTEKLIŲ VALDYMAS

VSB už personalo valdymą atsakingas direktorius, už finansų valdymą – vyr. buhalteris, už ūkinę veiklą atsakingas ūkio dalies specialistas. Visi VSB darbuotojai yra tiesiogiai pavaldūs direktoriui. Vykdant veiklų planavimo procesą yra organizuojami darbuotojų susirinkimai. 2020 m. suorganizuoti 3 susirinkimai. Ataskaitiniais metais 11 specialistų dalyvavo 27 mokymuose (konferencijos, seminarai, kvalifikacijos kėlimo kursai), iš viso išklausyta 202 val.

Rajono ugdymo įstaigose 2020 metais dirbo 6 visuomenės sveikatos priežiūros specialistai, kurie teikė visuomenės sveikatos priežiūros paslaugas 12 rajono ugdymo įstaigų. Specialistai savo veiklą planuoja vadovaudamiesi 2016 m. liepos 21 d. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro įsakymu Nr. V-966/V-672, kuris patvirtina visuomenės sveikatos priežiūros mokyklose organizavimo tvarką bei nurodo visuomenės sveikatos priežiūros specialistų funkcijas, teises ir pareigas. Šių specialistų darbo krūviai yra paskirstyti vadovaujantis 2018 m. gruodžio 18 d. Lietuvos Respublikos sveikatos apsaugos ministro įsakymo Nr. V-70 „Dėl rekomenduojamų visuomenės sveikatos specialistų pareigybių steigimo savivaldybėse“. Šiuo įsakymu vadovaujantis specialistas aptarnaudamas miesto gyvenamosiose vietovėse esančias ugdymo įstaigas už 1 etato krūvį turi teikti visuomenės sveikatos priežiūros paslaugas 740 mokinių, o kaimo vietovėse specialistui už 1 etato krūvį tenka 360 mokinių. Esant tokiam privalomam mokinių skaičiui specialistui tenka už vieną etatą aptarnauti po 2-3 ugdymo įstaigas. Ugdymo įstaigose, kuriose yra mažiau mokinių, per mėnesį specialistas apsilanko 2-3 kartus.

**1 lentelė.** Bendras VSB etatų skaičius 2020 m. gruodžio 31 d.

|  |  |
| --- | --- |
| Pareigybės | Užimami etatai |
| Direktorius | 1,0 |
| Administratorius | 1,0 |
| Buhalteris | 0,5 |
| Visuomenės sveikatos stiprinimo specialistas  Visuomenės sveikatos stebėsenos specialistas | 2,0  0,7 |
| Visuomenės sveikatos priežiūros specialistai, vykdantys sveikatos priežiūrą mokyklose (6 specialistai aptarnauja 12 rajono ugdymo įstaigų) | 4,7 |
| Specialistas ūkio dalies reikalams | 1,0 |
| Valytojas | 0,25 |
| Sveikatos priežiūros specialistas maitinimo organizavimui | 1,0 |
| Iš viso | **12,15** |

# 

# VSB FINANSAVIMAS

Nuo 2014 metų VSB vykdo valstybines (valstybės perduotas savivaldybėms) visuomenės sveikatos priežiūros funkcijas: visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą, visuomenės sveikatos stebėseną. Pagrindiniai VSB lėšų šaltiniai yra Valstybės biudžeto lėšos, savivaldybės biudžeto lėšos ir papildomos pajamos už suteiktas paslaugas, vedant privalomųjų sveikatos mokymus.

**2 lentelė.** VSB skirti asignavimai 2018 – 2020 m.

|  |  |  |  |  |
| --- | --- | --- | --- | --- |
| Eil.Nr. | Lėšų šaltiniai | Suma, Eur  2018 m. | Suma, Eur  2019 m. | Suma, Eur  2020 m. |
|
| 1. | Valstybės biudžeto lėšos  (per Sveikatos apsaugos ministeriją) | **82400,00** | **186200,00** | 188234,00 |
| 2. | Valstybės biudžeto lėšos | **-** | **-** | 5892,99\* |
| 3. | Lazdijų rajono savivaldybės biudžeto lėšos | **35087,74** | **30316,37** | 33740,50 |
| 4. | Lazdijų rajono savivaldybės visuomenės sveikatos rėmimo specialiosios programos lėšos | **150,00** | **300,00** | - |
| 5. | Įstaigos pajamos už suteiktas paslaugas | **2412,00** | **2856,00** | 4573,43 |
| 6. | ES lėšos | 0,00 | - | - |
| 7. | Projektinės lėšos iš viso: | **28060,38** | **38704,84** | 35454,07 |
| 7.1 | *Tame tarpe: Lazdijų rajono savivaldybės biudžeto lėšos* |  | *2432,00* | 6555,00 |
| 7.2 | *Valstybės biudžeto lėšos* | *1922,10* | *3138,24* | 3475,22 |
| 7.3 | *ES lėšos* | *23706,28* | *35566,60* | 25432,85 |
| 8. | Kitų šaltinių lėšos | 78,74 | 149,96 |  |
|  | **Iš viso asignavimų** | **148188,86** | **297232,01** | 267894,99 |

\*- Darbui COVID-19 židiniuose

# DOKUMENTŲ VALDYMAS

VSB už dokumentų veiklos, personalo, atostogų, komandiruočių klausimais rengimą atsakingas VSB administratorius ir direktorius, o už finansinių dokumentų rengimą ir tvarkymą - vyr. buhalteris.

Siekiant tobulinti VSB veiklą bei vykdyti jos kontrolę, peržiūrėti esami vidaus kontrolę reglamentuojantys dokumentai, tai yra darbuotojų pareiginiai nuostatai, darbo tvarkos taisyklės, finansų kontrolės taisyklės ir kiti dokumentai. Už viešųjų pirkimų organizavimą atsakingas VSB direktoriaus paskirtas specialistas ūkio dalies reikalams. Parengtas 2020 m. planuotų vykdyti viešųjų pirkimų planas, viešųjų pirkimų ataskaita (At-6 forma), sudaryta 12 darbų, paslaugų ir lėšų panaudojimo sutarčių, parengtos 38 tiekėjų apklausos pažymos.

Metų pradžioje buvo aptariami ir suderinami visuomenės sveikatos priežiūros specialistų metiniai veiklos planai, suplanuota ir pateikta rajono savivaldybės administracijai pagal atskiras veiklos kryptis vykdoma visuomenės sveikatos priežiūros veikla ir jai skirti asignavimai iš valstybės biudžeto.

**3 lentelė.**  Parengti dokumentai 2020 m.

|  |  |  |
| --- | --- | --- |
| Eil. Nr. | Parengto dokumento pavadinimas | Vieneto skaičius |
|  | Gautų dokumentų | 190 |
|  | Siunčiamųjų dokumentų | 109 |
|  | Įsakymų veiklos organizavimo klausimais | 23 |
|  | Įsakymų personalo klausimais | 46 |
|  | Įsakymų atostogų klausimais | 20 |
|  | Įsakymų komandiruočių klausimais | 13 |
|  | Visuomenės sveikatos biuro dokumentacijos planas | 1 |
|  | Darbų paslaugų ir lėšų panaudojimo sutartys | 12 |
|  | VSB 2020 m. darbo planas | 1 |
|  | VSB 2020 m. planuojamų atlikti viešųjų pirkimų planas | 1 |
|  | VSB specialistų vykdomos veiklos koordinavimo formos bei jų pristatymo grafikas | 1 |
|  | VSB nuotolinio darbo tvarkos aprašas | 1 |

**5. VISUOMENĖS IR VYKDANČIŲJŲ INSTITUCIJŲ INFORMAVIMAS VISUOMENĖS SVEIKATOS PRIEŽIŪROS KLAUSIMAIS**

Apie sveikatos išsaugojimą bei stiprinimą parengta ir įstaigos internetinėje svetainėje bei Facebook puslapyje publikuota 338 straipsnių/informacinių pranešimų, parengti 88 stendai/plakatai, išdalinta 2098 egz. atmintinių, lankstinukų ir kt. leidinių, išplatinti 3604 elektroniniai pranešimai.

**6. MITYBOS KOORDINAVIMAS IR KONTROLIAVIMAS**

Nuo 2014 m. vasario 1 d. visuomenės sveikatos biure dirba sveikatos priežiūros specialistas maitinimo organizavimui. Specialistas dirba su programa „Dietinis maitinimas“ ir sudarinėja valgiaraščius 4 įstaigoms.

**4 lentelė.** Valgiaraščių sudarymo ir nurašymo statistiniai duomenys 2020 m.

|  |  |  |  |  |  |
| --- | --- | --- | --- | --- | --- |
| Įstaigos pavadinimas | Sudarytų valgiaraščių skaičius  su pritaikytu meniu, vnt. | Perspektyviniai  valgiaraščiai, vnt. | Sudarytų valgiaraščių  skaičius, vnt. | Nurašytų  valgiaraščių  skaičius, vnt. | Sudarytas technologinių kortelių skaičius, vnt. |
| Veisiejų Sigito Gedos  ikimokyklinio ugdymo skyrius | 15 | 45 | 1333 | 1333 | 48. |
| Lazdijų mokykla-darželis „Kregždutė“ | 30 | 60 | 1460 | 1460 | 61 |
| Lazdijų mokykla-darželis „Vyturėlis“ | 15 | 45 | 1607 | 1607 | 48 |
| Seirijų A. Žmuidzinavičiaus ikimokyklinio ugdymo skyrius | - | 30 | 812 | 812 | 36 |
| Iš viso | 60 | 180 | 5212 | 5212 | 193 |

# 7. PARENGTOS VSB ATASKAITOS

1. 2020 m. valstybinių (valstybės perduotų savivaldybėms) visuomenės sveikatos priežiūros funkcijų vykdymo vertinimo kriterijų ataskaita pateikta LR Sveikatos apsaugos ministerijai (pridedama).
2. Ataskaita apie Lazdijų rajono savivaldybės moksleivių sveikatą 2020 m., patalpinta VSB internetiniame puslapyje (<https://www.lazdijuvsbiuras.lt/veiklos-sritys/mokiniu-sveikatos-prieziura-mokyklose>).
3. Ataskaita apie mokinių sergamumą 2019 m. patalpinta VSB internetiniame puslapyje (<https://www.lazdijuvsbiuras.lt/veiklos-sritys/mokiniu-sveikatos-prieziura-mokyklose>).
4. Ataskaita apie gyventojų mirties priežastis (<http://www.lazdijuvsbiuras.lt/lt/veiklos-sritys/visuomenes-sveikatos-stebesena>).
5. Lazdijų rajono savivaldybės visuomenės sveikatos stebėsenos ataskaita pateikta 2020 m. gruodžio mėn. ir 2021 m. sausio 29 d. patvirtinta rajono savivaldybės taryboje sprendimu Nr. 34-655 „Dėl Lazdijų rajono savivaldybės visuomenės sveikatos stebėsenos ataskaitos už 2019 m.“.
6. 2020 m. personalo statistinė ataskaita pateikta Higienos institutui.
7. Sveikatos ugdymo ir mokymo ataskaita Nr. 41-1-sveikata už 2020 m. pateikta Sveikatos mokymo ir ligų prevencijos centrui.
8. Bendrojo ugdymo mokyklų darbuotojų gebėjimų visuomenės psichikos sveikatos srityje stiprinimo veiklos ataskaita Valstybiniam psichikos sveikatos centrui.
9. Sveikatos stiprinimo programos, skirtos širdies ir kraujagyslių ligų bei cukrinio diabeto profilaktikai, efektyvumo vertinimo ataskaita Sveikatos mokymo ir ligų prevencijos centrui.
10. Psichologinės gerovės stiprinimo paslaugųteikimo ataskaita Valstybiniam psichikos sveikatos centrui.
11. Psichikos sveikatos kompetencijų didinimo įmonių darbuotojams ataskaita Higienos institutui.
12. Finansinės ataskaitos:

12.1. metinė finansinė ataskaita už 2020 metus;

12.2. 3 ketvirtinės finansinės ataskaitos;

12.3. 12 biudžeto išlaidų sąmatos įvykdymo suminių ataskaitų (F2 );

12.4. 4 ketvirtinės biudžeto išlaidų sąmatų įvykdymo ataskaitų (F2);

12.5. 12 debetinio ir kreditinio įsiskolinimo ataskaitų (F4);

12.6. 4 ketvirtinės darbo užmokesčio ataskaitos (DA-01) Lietuvos statistikos departamentui;

12.7. 4  investicijų ketvirtinės statistinės ataskaitos bei 1 metinė investicijų ataskaita;

12.8. 12 ataskaitų apie priskaičiuotą darbo užmokestį bei socialinio draudimo įmokas (SAM) VSDF valdybai prie socialinės apsaugos ir darbo ministerijos;

12.9. 13 ataskaitų Valstybinei mokesčių inspekcijai.

**8.** **SVARBIAUSIA VYKDYTA VEIKLA**

2020 metais susidūrėme su koronavirusu, kuris stipriai pakoregavo VSB planuotas veiklas. Iki paskelbiant karantiną suorganizuotas tradicinis renginys Vasario 16-ąjai paminėti prie Baltajo ežero su rytine mankšta ir bėgimu.

Nuo kovo 15 d. paskelbus karantiną ir sustabdžius viešus renginius bei susibūrimus, VSB pradėjo dirbti COVID-19 pandemijos sąlygomis: aktyviai platinome ir dalinomės SAM, ULAC rekomendacijomis COVID-19 ligos suvaldymui su rajono gyventojais, konsultavome rajono ugdymo įstaigas dėl operacijų vadovo sprendimų išaiškinimo. Balandžio – liepos mėnesiais biuro specialistai ir dalis darbuotojų pagal sudarytą grafiką vykdė laikiną vidaus sienos kontrolę Lazdijų – Aradninkų bei Raigardo – Privalkos pasienio patikros punktuose bei Alytaus mobiliajame punkte.

Pasibaigus karantinui aktyviai organizavome ir dirbome vasaros stovyklose. Birželio 15-19 ir liepos 06-10 dienomis vyko sveikatingumo stovyklos suaugusiesiems. Šių stovyklų metu daug kalbama buvo apie sveiką mitybą, jos įtaką žmonių sveikatai bei gyvenimo kokybei. Taip pat kiekvieną dieną vyko įvairūs fizinio aktyvumo užsiėmimai: rytinės mankštos, jogos užsiėmimai, pėsčiųjų žygiai, linijiniai šokiai. Daug naudingos informacijos stovyklautojai gavo iš kviestinių svečių ir lektorių.

Birželio 26 d. kartu su Metelių regioninio parko darbuotojais kvietėme susipažinti su šiaurietiškuoju ėjimu ir dalyvauti žygyje „N žingsnių kelionė“.

Liepos – rugpjūčio mėn. VSB specialistės aktyviai dalyvavo vaikų vasaros stovyklose, skleidė žinias apie žalingų įpročių poveikį sveikatai, sveikos mitybos principus, mokė pirmosios pagalbos taisyklių. Vasaros stovyklose apmokyta apie 200 mokinių.

Paminint Europos judumo savaitę (rugsėjo 22 d.) VSB kartu su Lazdijų rajono žirgininkais ragino pajusti žirgo galią ir ugdymo įstaigas ar darbo vietas kvietė pasiekti važiuojant ne automobiliu, o karieta. Ši akcija sulaukė didelio susidomėjimo ir suteikė daug gerų emocijų. Vakare vyko pėsčiųjų žygis „Pėdos ir pėdutės“. Į Lazdijų mieto parką susirinko dalyviai kartu su savo augintiniais.

Rugsėjo - spalio mėn. pirmą kartą įgyvendinome tikslinę sveikatos stiprinimo programą, skirtą širdies ir kraujagyslių ligų bei cukrinio diabeto profilaktikai. Programa buvo vykdoma vadovaujantis Sveikatos stiprinimo programos, skirtos širdies ir kraujagyslių ligų bei cukrinio diabeto profilaktikai, tvarkos aprašu, patvirtinta Lietuvos Respublikos sveikatos apsaugos ministro 2014 m. rugsėjo 22 d. įsakymu Nr. V-979. Programos tikslas: motyvuoti gyventojus gyventi sveikiau ir sumažinti širdies bei kraujagyslių ligų ir cukrinio diabeto riziką. Programa buvo skirta: suaugusiems asmenims, kuriems nustatyta širdies ir kraujagyslių ligų ir (arba) cukrinio diabeto rizika; suaugusiems asmenims, kurie savanoriškai kreipiasi į visuomenės sveikatos biurą dėl dalyvavimo programoje: turintiems padidėjusį arterinį kraujo spaudimą, padidėjusią cholesterolio ar gliukozės koncentraciją kraujyje, antsvorį, nutukimą ar žalingų įpročių.

Rugsėjo – lapkričio mėn. organizavome 40 val. trukmės mokymus ,,Psichikos sveikatos kompetencijų didinimas įmonių darbuotojams“. Mokymuose dalyvavo Lazdijų rajono savivaldybės viešosios bibliotekos darbuotojai.

Spalio – gruodžio mėn. buvo vykdoma 32 val. ,,Bendrojo ugdymo mokyklų darbuotojų gebėjimų visuomenės psichikos sveikatos srityje stiprinimo programa“. Mokymuose dalyvavo Lazdijų Motiejaus Gustaičio gimnazijos darbuotojai.

Spalio – gruodžio mėn. organizavome psichologinės gerovės ir psichikos sveikatos stiprinimo mokymus rajono gyventojams. Tiksliniai grupiniai užsiėmimai streso valdymo, emocijų atpažinimo ir išraiškos, konfliktų valdymo bei kiti teoriniai - praktiniai užsiėmimai bei individualios konsultacijos buvo organizuojamos siekiant sumažinti ilgalaikes neigiamas COVID-19 pandemijos pasekmes psichikos sveikatai. Mokymuose dalyvavo 174 asmenų, bendra mokymų trukmė – 147 val.

**9. PRIVALOMASIS SVEIKATOS MOKYMAS**

Nuo 2014 m. VSB teikiamos mokamos privalomųjų pirmos pagalbos ir higienos įgūdžių mokymų paslaugos. Pagrindiniai mokymų dalyviai yra ugdymo įstaigų, socialinių paslaugų darbuotojai, vairuotojai, norintys įsigyti teisę vairuoti, darbuotojai, kurių veikla susijusi su maistu ir kt.

**5 lentelė.** Privalomųjų sveikatos mokymų vykdymas 2020 m.

|  |  |
| --- | --- |
| Kriterijaus pavadinimas | Kriterijaus vertė, asmenys |
| Privalomųjų higienos įgūdžių mokymai | 150 |
| Privalomųjų pirmosios pagalbos mokymai | 231 |

**10. VYKDOMI PROJEKTAI**

Ataskaitiniais metais antrus metus įgyvendintas iš Europos Sąjungos struktūrinių fondų lėšų bendrai finansuojamas projektas Nr. 08.4.2-ESFA-R-630-11-0002 „Sveikos gyvensenos skatinimas Lazdijų rajono savivaldybėje“. Projekto tikslas - padidinti Lazdijų rajono savivaldybėje tikslinių grupių asmenų sveikatos raštingumo lygį bei suformuoti pozityvius jų sveikatos elgsenos pokyčius. Projekto metu organizuojami įvairūs informaciniai ir (ar) šviečiamieji renginiai, mokymai, konferencijos, konkursai, sveikatingumo skatinimo mokyklos/stovyklos ir pan. veiksmai, skirti tiesiogiai informuoti, šviesti Lazdijų rajono savivaldybės gyventojus sveikatos išsaugojimo ir stiprinimo, ligų prevencijos bei kontrolės temomis, formuoti jų sveikos gyvensenos vertybines nuostatas, sveikatos raštingumo įgūdžius ir pan. Projekto metu siekiama nustatyto stebėsenos rodiklio „Tikslinių grupių asmenys, kurie dalyvavo informavimo, švietimo ir mokymo renginiuose bei sveikatos raštingumą didinančiose veiklose“. Projekto trukmė 3 metai.

# VSB VEIKLOS KRYPTYS IR LAUKIAMI REZULTATAI

Ataskaitiniais metais prioritetinė VSB veiklos kryptis - pagalba suvaldant COVID-19 plitimą. Taip pat išlieka teikiamų visuomenės sveikatos priežiūros paslaugų kokybės gerinimas ir plėtra:

1. Rajono ugdymo įstaigų visuomenės sveikatos priežiūros paslaugų organizavimas, koordinavimas.

2. Veikla su tikslinėmis grupėmis.

3. Naujų paslaugų įtraukimas.

4. Bendradarbiavimo plėtra.

5. Lietuvos Respublikos sveikatos apsaugos ministerijos, Lazdijų rajono savivaldybės 2021–2023 metų strateginio veiklos plano bei kitų valstybinių institucijų patvirtintų strategijų įgyvendinimas.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Lazdijų rajono savivaldybės Valstybinių (valstybės perduotų savivaldybėms) visuomenės sveikatos priežiūros funkcijų vykdymo 2020 m. metinė ataskaita** | | | | | | | | |
| **LR SAM strateginio veiklos plano priemonės pavadinimas / visuomenės sveikatos priežiūros funkcijos pavadinimas** | **Veiklos kryptys** | **Veiklos vertinimo kriterijai** | **Kriterijaus mato vienetas** | **Vertinimo kriterijų reikšmės** | | | **Paaiškinimai (nurodomos priežastys, kodėl nepasiektos arba viršytos veiklos vertinimo kriterijų reikšmės skiriasi daugiau kaip 10 proc.)** | |
| **Planas (12 mėn.)** | **Įvykdymas** | **Įvykdymo procentas** |
| **1** | **2** | **3** | **4** | **5** | **6** | **7** | **8** | |
| **I PRIORITETAS. Visuomenės psichikos sveikatos gerinimas** | | | | | | | | |
| Sukurti ankstyvojo savižudybių atpažinimo ir kompleksinės pagalbos savižudybės grėsmę patiriantiems asmenims teikimo sistemą (01-01-05) | 1. Ankstyvosios intervencijos, skirtos nereguliariai vartojantiems psichoaktyviąsias medžiagas ar eksperimentuojantiems jomis jaunuoliams, vykdymas | 1.1. Asmenų, baigusių programą, dalis | proc. | 60 | 0 | 0 | Sudarytų grupių veiklą teko nutraukti dėl karantino paskelbimo | |
| 2. Priklausomybių konsultantų paslaugų teikimo savivaldybėse organizavimas | 2.1. Apsilankymų pas priklausomybės konsultantą skaičius | vnt. | 88 | 76 | 86 | Nepasiekta reikšmė dėl ekstremalios situacijos Lietuvoje įvedimo | |
| 2.2. Priklausomybių konsultavimo paslaugų teikimo savivaldybėje trukmė valandomis per savaitę | val./sav. | 2 | 2 | 100 |  | |
| 2.3. Asmenų, gavusių priklausomybių konsultavimo paslaugas, skaičius | vnt. | 20 | 21 | 105 |  | |
| 3. Psichikos sveikatos kompetencijų didinimas įmonių darbuotojams | 3.1. Įmonių kuriose įvykdyti psichikos sveikatos stiprinimui skirti mokymai, skaičius | vnt. | 1 | 1 | 100 |  | |
| 3.2. Dalyvavusių darbuotojų psichikos sveikatos stiprinimo mokymuose skaičius | vnt. | 15 | 14 | 93 |  | |
| 3.3. Darbuotojų, dalyvavusių mokymuose, žinių psichikos sveikatos srityje gerėjimas | proc. | 10 | 10 | 100 |  | |
| 4. Mokyklų bendruomenės gebėjimų psichikos sveikatos srityje stiprinimas - mokymų / supervizijų organizavimas mokyklos bendruomenių komandoms | 4.1. Mokyklų, kuriose įgyvendinta priemonė, dalis | proc. | 14 | 14 | 100 |  | |
| 4.2. Dalyvių mokymo turinio aktualumo ir naudingumo vertinimas | proc. | 70 | 69 | 99 |  | |
| 4.3. Mokymuose dalyvavusių mokyklų darbuotojų skaičius (vnt.) | vnt. | 10 | 12 | 120 | Susidarė didesnė dalyvių grupė | |
| **II PRIORITETAS. Sveikos mitybos įgūdžių formavimas ir fizinio aktyvumo skatinimas** | | | | | | | | |
| Plėtoti sveiką gyvenseną ir stiprinti mokinių sveikatos įgūdžius ugdymo įstaigose (01-01-04) / funkcija - mokinių visuomenės sveikatos priežiūra | 5. Sveikos mitybos organizavimo tobulinimas ir maisto švaistymo mažinimas | 5.1. Mokyklos, įgyvendinusios rekomendacijas (priemones) dėl švediško stalo principo diegimo, mažinant maisto švaistymą | naujai įgyvendinusių skaičius (vnt.) | 0 | 0 | 100 | Visose mokyklose įgyvendintos rekomendacijos | |
| iš viso įgyvendinusių proc. | 100 | 100 | 100 |  | |
| 6. Sveikatą stiprinančių mokyklų plėtra /  priemonės "Aktyvi mokykla" įgyvendinančių mokyklų plėtra | 6.1. Naujai įsijungusių į Sveikatą stiprinančių mokyklų tinklą mokyklų skaičius | vnt. | 1 | 1 | 100 |  | |
| 6.2. Sveikatą stiprinančių mokyklų tinkle dalyvaujančių mokyklų skaičius | vnt. | 8 | 7 | 88 | Neteisingai suplanuotas vertinimo kriterijus | |
| proc. | 62 | 54 | 87 |  |  |
| 6.3. Naujai įsijungusių į „Aktyvi mokykla“ tinklą mokyklų skaičius | vnt. | 1 | 0 | 0 | Neįgyvendinta reikšmė dėl ekstremalios situacijos Lietuvoje įvedimo | |
| 7.Supratimo apie mikroorganizmų atsparumą antimikrobinėms medžiagoms didinimas | 7.1. Mokinių, dalyvavusių grupiniuose užsiėmimuose, dalis | proc. | 500 | 431 | 86 | Neteisingai suplanuotas vertinimo kriterijus | |
| 7.2. Mokinių dalyvavusių grupiniuose užsiėmimuose, žinių gerėjimas | proc. | 10 | 10 | 100 |  | |
| 8. Traumų ir sužalojimų prevencijos skatinimas mokyklose | 8.1. Užsiėmimuose dalyvavusių asmenų  skaičius | vnt. | 400 | 398 | 100 |  | |
| Stiprinti sveikos gyvensenos įgūdžius bendruomenėse bei vykdyti visuomenės sveikatos stebėseną savivaldybėse (01-01-07) / funkcija – visuomenės sveikatos stiprinimas | 9. Gyventojų sveikos mitybos įgūdžių formavimas, daržovių vartojimo skatinimas | 9.1 Sveikos mitybos grupinių užsiėmimų skaičius | vnt. | 11 | 11 | 100 |  |  |
| 9.2. Bendras sveikos mitybos grupiniuose užsiėmimuose dalyvavusių asmenų  skaičius | vnt. | 129 | 336 | 260 | Grupiniuose užsiėmimuose dalyvavo daugiau asmenų | |
| 9.3. Gyventojų sveikos mitybos žinių gerėjimas | proc. | 10 | 10 | 100 |  |  |
| 9.4. Sveikatai palankesnių, „Rakto skylutės“ simboliu pažymėtų, maisto produktų skaičius | vnt. | 6 | 17 | 283 | Atlikus apklausą atsirado daugiau gamintojų, norinčių pažymėti maisto produktus, atitinkančius kriterijus, "Rakto skylutės" simboliu | |
| 10. Traumų ir sužalojimų prevencjos skatinimas bendruomenėse | 10.1. Užsiėmimuose dalyvavusių asmenų skaičius | vnt. | 60 | 44 | 73 | Nepasiekta reikšmė dėl ekstremalios situacijos Lietuvoje įvedimo | |
|  | 11. Gyventojų fizinio aktyvumo skatinimas | 11.1. Reguliariuose grupiniuose užsiėmimuose dalyvavusių 18-64 m. amžiaus asmenų skaičius | vnt. | 40 | 1419 | 3548 | Neteisingai suplanuotas vertinimo kriterijus | |
|  | 11.2.Reguliarių praktinių grupinių užsiėmimų  skaičius | vnt. | 288 | 126 | 44 | Nepasiekta reikšmė dėl ekstremalios situacijos Lietuvoje įvedimo | |
|  | 11.3.Gyventojų fizinio aktyvumo žinių gerėjimas | proc. | 10 | 10 | 100 |  |  |
|  | 12. Vyresnio amžiaus žmonių (65+) fizinio aktyvumo skatinimas | 12.1. Reguliariuose grupiniuose užsiėmimuose dalyvavusių 65 metų amžiaus ir vyresnių asmenų skaičius | vnt. | 30 | 456 | 1520 | Neteisingai suplanuotas vertinimo kriterijus | |
|  | 13. Širdies ir kraujagyslių ligų ir cukrinio diabeto rizikos grupių asmenų sveikatos stiprinimas ir šių ligų prevencija | 13.1. Asmenų, baigusių sveikatos stiprinimo programą, skaičius | vnt. | 10 | 10 | 100 |  | |
|  | 14. Supratimo apie mikroorganizmų atsparumą antimikrobinėms medžiagoms didinimas | 14.1. Asmenų, dalyvavusių grupiniuose užsiėmimuose, skirtuose didinti jų supratimą apie mikroorganizmų atsparumo antimikrobinėmis medžiagomis problemą, skaičius (išskyrus tikslinę grupę - mokinius, nurodytą 7.1. p.) | vnt. | 30 | 45 | 150 | Užsiėmimuose dalyvavo daugiau asmenų | |
|  | 14.2. Asmenų, dalyvavusių grupiniuose užsiėmimuose, žinių gerėjimas | proc. | 10 | 10 | 100 |  |  |
|  | 15. Burnos higienos užsiėmimų organizavimas tikslinėse grupėse | 15.1. Mokinių, dalyvavusių burnos higienos grupiniuose užsiėmimuose, dalis | proc. | 500 | 387 | 77 | Nepasiekta reikšmė dėl ekstremalios situacijos Lietuvoje įvedimo | |
|  | 15.2.Asmenų, dalyvavusių burnos higienos grupiniuose užsiėmimuose, skaičius (Išskyrus tikslinę grupę - mokinius, nurodytą 15.1 p.) | vnt. | 40 | 0 | 0 | Neįgyvendinta dėl ekstremalios situacijos Lietuvoje įvedimo | |
|  | 16. Penktų, septintų ir devintų (pirmų gimnazijos) klasių mokinių gyvensenos tyrimas | 16.1. Ataskaitos parengimas | vnt. | 1 | 1 | 100 |  | |
|  | 17.Visuomenės raštingumo didinimas nėštumo krizių atpažinimo valdymo ir įveikos klausimais | 17.1 Informavimo veiksmų  skaičius | vnt. | 10 | 5 | 50 | Nepasiekta reikšmė dėl ekstremalios situacijos Lietuvoje įvedimo | |
| **III PRIORITETAS. Savivaldybės visuomenės sveikatos biuro darbuotojų administracinių gebėjimų stiprinimas** | | | | | | | | |
| Plėtoti sveiką gyvenseną ir stiprinti mokinių sveikatos įgūdžius ugdymo įstaigose | 18. Visuomenės sveikatos specialistų, dirbančių mokykloje, kvalifikacijos kėlimas | 18.1. Apmokytų savivaldybės visuomenės sveikatos biuro specialistų skaičius | vnt. | 6 | 6 | 100 |  | |
| proc. | 100 | 100 | 100 |  |  |
| Stiprinti sveikos gyvensenos įgūdžius bendruomenėse bei vykdyti visuomenės sveikatos stebėseną savivaldybėse | 19. Savivaldybės visuomenės sveikatos biuro darbuotojų,  kvalifikacijos kėlimas | 19.1. Apmokytų savivaldybės visuomenės sveikatos biuro darbuotojų skaičius | vnt. | 3 | 2 | 67 | Naujas darbuotojas priimtas metų gale, nespėjo sudalyvauti kvalifikacijos kėlime | |
| proc. | 100 | 67 | 67 |  | |
| **IV PRIORITETAS. Savivaldybės visuomenės sveikatos biurų veiklos viešinimas** | | | | | | | | |
| Plėtoti sveiką gyvenseną ir stiprinti mokinių sveikatos įgūdžius ugdymo įstaigose | 20. Savivaldybės visuomenės sveikatos biuro mokinių visuomenės sveikatos priežiūros veiklos viešinimas | 20.1. Informavimo veiksmų skaičius | vnt. | 600 | 5352 | 892 | Reikšmė viršyta dėl padidėjusio poreikio informuoti mokinius aktualiomis temomis ekstremalios situacijos metu | |
| 21. Savivaldybės visuomenės sveikatos biuro visuomenės sveikatos stiprinimo veiklos viešinimas | 21.1. Informavimo veiksmų skaičius | vnt. | 1000 | 1000 | 100 |  | |
| **INFORMACIJA apie savivalybės VSB dalyvavimą COVID-19 (koronaviruso infekcijos) valdymo priemonių įgyvendinime** (LR sveikatos apsaugos ministro - valstybės lygio ekstremalios situacijos valstybės operacijų vadovo 2020-03-16 sprendimo Nr. V-380 1.2 p.) | | | | | | | | |
| Lazdijų rajono savivaldybės visuomenės sveikatos biuro darbuotojai nuo kovo 16 d. dirbo Nacionalinio visuomenės sveikatos centro prie Sveikatos apsaugos ministerijos Alytaus departamento Lazdijų skyriuje, Lazdijų - Aradninkų pasienio patikros punkte, taip pat Alytaus mobiliajame punkte. Nuo birželio 23 d. iki liepos 31 d. darbuotojai dirbo Raigardo - Privalkos pasienio patikros punkte. Nuo lapkričio 9 d. iki gruodžio 31 d. darbuotojai talkino Nacionaliniam visuomenės sveikatos centrui. | | | | | | | | |